ब्रज खंडेलवाल ने बताया कि पहले ये मूर्तियां पूर्व में शाहजहाँ गार्डन में लगी थीं। इनकी जगह मोतीलाल नेहरू की मूर्ति लग गयी। शाहजहां गार्डन से हटाकर इन मूर्तियों को फायर ब्रिगेड कार्यालय के कबाड़खाने में भेज दिया गया। फिर कुछ समझदार लोग ताज नगर निगम संग्रहालय (म्युनिसिपल म्यूजियम) जौन्स पब्लिक लाइब्रेरी, पालीवाल पार्क में लगवाने के लिए लेकर आए। मूर्तियां स्थापित भी हो गयी थीं। कुछ लोगं ने इसका विरोध कर दिया। इसके बाद इन मूर्तियों को संग्रहालय से हटाकर बाहर पटक दिया गया। तब से यह तीन मूर्तियां मछली कबाड़े में पड़ी हुई हैं।